**РАЙНОННА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 17/ 26 май 2019 г.

от заседание на Районна избирателна комисия Ловеч

 Днес, 26 май 2019 г., от 07:30 часа в гр. Ловеч, ул. „Търговска” № 43, стая 412, се проведе заседание на РИК Ловеч. На заседанието присъстват членове на комисията както следва:

|  |  |
| --- | --- |
| ПРЕДСЕДАТЕЛ: | Валентина Стефанова Недялкова |
| ЗАМ.-ПРЕДСЕДАТЕЛ: | Станислава Гечева Стайкова-Давидова |
| ЗАМ.-ПРЕДСЕДАТЕЛ: | Детелина Димитрова Сотирова |
| СЕКРЕТАР: | Фатме Юсеинова Моллова |
| ЧЛЕНОВЕ: | Дора Ангелова Стоянова |
|  | Илица Тодорова Петрова |
|   | Йордан Василев Василев |
|  | Ваня Христова Иванова |
|   | Петко Георгиев Петков |
|   | Елка Иванова Ангелова |
|  | Рени Бориславова Миткова |
|  | Иван Донев Арабаджиев |
|  | Милка Пенкова Трифонова |
|   | Михаела Цветанова Димовска |
|  | Таня Димитрова Георгиева |

 Присъстват 10 от общо 15 члена на Комисията. Отсъстват Станислава Гечева Стайкова-Давидова, Елка Иванова Ангелова, Иван Донев Арабаджиев, Милка Пенкова Трифонова, Михаела Цветанова Димовска.

Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа.

1. Разглеждане на текущи въпроси.

Бе проведено гласуване. С 10 гласа „За” (Валентина Стефанова Недялкова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Рени Бориславова Миткова; Таня Димитрова Георгиева) и 0 „Против на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

1. Постъпила е Жалба с вх. № 319/26.05.2019 г., 07.22 ч., по общия входящ регистър на РИК Ловеч, подадена от Иван Николов Миховски като упълномощен представител на ПП ГЕРБ. В жалбата се излага, че в предизборния щаб на ПП ГЕРБ за провеждане на избори за Европейски парламент в гр. Троян е получен сигнал, че Лалка Маринова Колева, с посочено местоживеене кв. Велчевски, обикаля свои близки и познати и раздава пари, за да гласуват за БСП. Моли да бъде извършена проверка на сигнала и да се вземе необходимото по закон отношение.

РИК Ловеч счита, че в подадената жалба се съдържат данни за извършено престъпление по чл. 167, ал. 2 от Наказателния кодекс и следва да се изпрати по компетентност на Районна прокуратура Троян.

Бе проведено гласуване. С 10 гласа „За” (Валентина Стефанова Недялкова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Рени Бориславова Миткова; Таня Димитрова Георгиева) и 0 „Против на основание чл. 72, ал. 1, т. 20 от Изборния кодекс и т. 4.3 на Решение № 62/04.04.2019г. на ЦИК, Районна избирателна комисия Ловеч

**Р Е Ш И :**

Препраща по компетентност на Районна прокуратура – Троян, жалба с вх. № 319 от 26.05.2019 г., 07.22 ч., на общия входящ регистър и с вх. № 4 на регистъра за жалбите и сигналите подадени до РИК – Ловеч.

Настоящото решение подлежи на обжалване пред Централната избирателна комисия в срок до три дни от обявяването му.

Заседанието бе прекъснато в 07:47 часа.

 Заседанието продължава в 09:35 часа.

Присъстват 11 от общо 15 члена на Комисията – Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Рени Бориславова Миткова; Таня Димитрова Георгиева. Отсъстват Елка Иванова Ангелова, Иван Донев Арабаджиев, Милка Пенкова Трифонова и Михаела Цветанова Димовска.

 Налице е необходимия кворум и РИК Ловеч може да започне своята работа.

1.Постъпило е Предложение с вх. № 320/26.05.2019 г. от Доротея Миленова Цанкова като упълномощен представител на Коалиция „БСП за България“. Иска се извършване на промяна в състава на следната СИК с № 113300024 – гр. Тетевен, като на мястото на Цветислава Стоянова Игнатова – член, да бъде назначена Боряна Пенчева Ничева.

Приложена е молба за освобождаване от Цветислава Стоянова Игнатова.

Бе проведено гласуване. С 11 гласа „За” (Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Рени Бориславова Миткова; Таня Димитрова Георгиева) и 0 „Против на основание чл. 72, ал. 1, т. 4 и т. 5 от Изборния кодекс и Решение № 150-ЕП от 11.04.2019 г. на Централна избирателна комисия, Районна избирателна комисия Ловеч

**Р Е Ш И :**

**В СИК № 113300024 – гр. Тетевен**

ОСВОБОЖДАВА Цветислава Стоянова Игнатова – с ЕГН \*\*\* - като член и анулира издаденото й удостоверение.

НАЗНАЧАВА за член Боряна Пенчева Ничева с ЕГН \*\*\*.

Настоящото решение подлежи на обжалване пред Централната избирателна комисия в срок до три дни от обявяването му.

2. РИК Ловеч констатира, че при откриване на изборния ден 26.05.2019 г. до 8.00 ч. в СИК № 111800024 не се е явил Даниел Димитров Дренски, назначен за зам. председател. На основание чл. 229, ал. 3 от ИК когато зам. председателя на СИК отсъства, РИК следва да назначи член на СИК за зам.председател. В този случай следва да се спазва изискването на чл. 61, ал. 3, съответно на чл. 76, ал. 5 от ИК. В посочената СИК има и друг представител, предложен от същата коалиция КП „ОБЕДИНЕНИ ПАТРИОТИ – ВМРО, НФСБ и АТАКА“.

Бе проведено гласуване. С 11 гласа „За” (Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Рени Бориславова Миткова; Таня Димитрова Георгиева) и 0 „Против на основание чл. 72, ал. 1, т. 4 във вр. с чл. 229, ал. 3 от Изборния кодекс, Районна избирателна комисия Ловеч

**Р Е Ш И :**

**В СИК № 111800024 – гр. Ловеч**

ОСВОБОЖДАВА Даниел Димитров Дренски, с ЕГН \*\*\* - като зам.председател и анулира издаденото му удостоверение.

ОСВОБОЖДАВА Константин Бориславов Бочев, с ЕГН \*\*\* - като член и анулира издаденото му удостоверение.

НАЗНАЧАВА за зам. председател Константин Бориславов Бочев, с ЕГН \*\*\*. Да се издаде удостоверение за извършеното назначаване.

Настоящото решение подлежи на обжалване пред Централната избирателна комисия в срок до три дни от обявяването му.

Заседанието бе прекъснато 09:40 часа.

Заседанието продължава в 13:00 часа.

Присъстват 14 от общо 15 члена на Комисията – Валентина Стефанова Недялкова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева. Отсъства Станислава Гечева Стайкова-Давидова.

 Налице е необходимия кворум и РИК Ловеч може да започне своята работа.

1.Постъпила е Жалба с вх. № 328/26.05.2019 г., 12.10 ч., по общия входящ регистър на РИК Ловеч, подадена от Митко Николов Димов като Председател на ПП „ВЪЗРАЖДАНЕ“. В жалбата се излага, че до избирателната секция в с. Йоглав са застанали двама полицаи, които жалбоподателят предполага, че са охрана на секцията. Твърди се, че единият полицай, който се намира в близост до изборното помещение е син на един от членовете на комисията от ПП ГЕРБ, а съпругата на другият полицай е член на ПП ГЕРБ. Счита, че е налице конфликт на интереси и нарушаване на закона за изборите за ЕП. Искането до РИК е да бъдат сменени полицаите с други, които нямат връзка със село Йоглав.

РИК Ловеч разгледа жалбата и счита, че същата е подадена пред некомпетентен орган с оглед исканата промяна на служителите на МВР, които извършват охрана на изборното помещение с други, които нямат връзка със с. Йоглав. Поради това жалбата следва да се изпрати за проверка относно нейната основателност на РУ на МВР Ловеч.

С оглед извършената проверка, касаеща членовете на СИК, РИК Ловеч счита, че не е налице несъвместимост. Условията за несъвместимост са посочени изрично в чл. 66 от ИК, която разпоредба намира съответно приложение на основание препращащата норма на чл. 96 от ИК. Посоченото обстоятелство в жалбата не е сред основанията за несъвместимост. Съгласно чл. 66, ал. 2 от ИК членовете на секционната избирателна комисия не могат да са помежду си съпрузи или във фактическо съжителство, роднини по права линия, братя и сестри. В случая, такава несъвместимост не се твърди и не се установява.

Бе проведено гласуване. С 14 гласа „За” (Валентина Стефанова Недялкова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева.) и 0 „Против на основание чл. 72, ал. 1, т. 20 от Изборния кодекс и т. 4.3 на Решение № 62/04.04.2019 г. на ЦИК, Районна избирателна комисия – Ловеч

**Р Е Ш И :**

Препраща по компетентност на Районно управление на МВР - Ловеч жалба с вх. № 328 от 26.05.2019 г., 12.10 ч., на общия входящ регистър на РИК – Ловеч.

Настоящото решение подлежи на обжалване пред Централната избирателна комисия в срок до три дни от обявяването му.

Заседанието продължава.

Присъстват 14 от общо 15 члена на Комисията – Валентина Стефанова Недялкова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева. Отсъства Станислава Гечева Стайкова-Давидова.

 Налице е необходимия кворум и РИК Ловеч може да започне своята работа.

1. Съгласно Решение № 5-ЕП от 25.03.2019 г. на ЦИК, РИК Ловеч има право да бъдат привлечени специалисти към РИК с еднократно възнаграждение в размер на 100 лв. като броя на специалистите в случая съобразно броя на СИК е трима.

Бе проведено гласуване. С 14 гласа „За” (Валентина Стефанова Недялкова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева.) и 0 „Против на основание чл. 72, ал. 1, т. 1 от Изборния кодекс и т. 8 на Решение № 8-ЕП от 04.04.2019 г. на ЦИК, Районна избирателна комисия – Ловеч

**Р Е Ш И :**

За подпомагане дейността на РИК – Ловеч да се наемат специалисти към РИК Ловеч, които да подпомагат дейността на Районна избирателна комисия Ловеч при произвеждането на изборите за членове на Европейския парламент от Република България на 26 май 2019 г., както следва:

- Иван Георгиев Гетов, ЕГН \*\*\*

- Таня Бориславова Стоянова, ЕГН \*\*\*

- Светла Тихомирова Данова, ЕГН \*\*\*

Привлечените сътрудници следва да подпомагат РИК Ловеч при приемането на протоколите от СИК след изборния ден, подготовката за предаването на книжата в ЦИК, подготовката за предаването на изборните книжа и материали от СИК на РИК в изборния ден.

Договорите следва да бъдат сключени от Областен управител при спазване размера на възнаграждението, определено в т. 8 от Решение № 8-ЕП от 25.03.2019 г. на Централна избирателна комисия.

Настоящото решение подлежи на обжалване пред Централната избирателна комисия в срок до три дни от обявяването му.

Заседанието бе прекъснато 13:20 часа

Заседанието продължава в 19:05 ч.

Присъстват 15 от общо 15 члена на Комисията – Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева.

 Налице е необходимия кворум и РИК Ловеч може да започне своята работа.

1. Постъпил е Сигнал с вх. № 332/26.05.2019 г., 17.40 ч., от Ивайло Дочев Боровски като наблюдател - упълномощен представител на Институт за социална интеграция /ИСИ/. Твърди се, че в СИК 7, 87, 36 и 88, находящи се в училище „Васил Левски“ гр. Ловеч е констатирано, че оригиналните протоколи са извадени и вече се попълват от членовете на комисиите. Моли се да бъде взето отношение и да бъде прекратено това действие.

РИК Ловеч приема, че е сезирана с жалба срещу действията на описаните СИК. Бе възложено извършването на проверка на изложените обстоятелства, извършено от представители на РИК Ловеч, предложени от различни политически партии/коалиции, както следва: Петко Георгиев Петков, Йордан Василев Василев и Михаела Цветанова Димовска. Представен е Протокол за извършената проверка от 26.05.2019 г. – 18.10 ч. Констатира се, че в секция № 111800007, секция № 111800087 и секция № 111800036, членовете на СИК са разпечатали плика, съдържащ секционен протокол за отразяване на резултатите от проведения избор и са нанесли данните за СИК в титулната част на протокола, съответно имената на членовете на СИК, номера на съответния СИК и дата, а в СИК № 111800088 пликът е разпечатан и в протокола са нанесени данни, както горните, така и брой сгрешени недействителни бюлетини. Приложен е и снимков материал – доказателства от проверката.

РИК Ловеч счита, че е нарушен чл. 215, ал. 1, т. 7 от Изборния кодекс, съгласно който пликът се разпечатва след приключване на изборния ден, преброяване на гласовете и попълване на черновата на протокола. Следва да бъде указано на членовете на СИК да спазват стриктно разпоредбата на чл. 215, ал. 1, т. 7 от ИК. По отношение на Протокол с № 3110023, получен от СИК № 111800088 следва същият да бъде предаден на представител на РИК, в СИК № 111800088 да получи нов протокол, за което да се състави изричен протокол, подписан от представител на РИК и всички членове на СИК.

Предвид изложеното и на основание чл. 72, ал. 1, т. 20 от Изборния кодекс, Районна избирателна комисия – Ловеч

**Р Е Ш И :**

УКАЗВА на секционните избирателни комисии с № 111800007, № 111800087 и № 111800036 да спазват стриктно разпоредбата на чл. 215, ал. 1, т. 7 от ИК, а именно да попълват протокола едва след приключване на изборния ден, преброяване на гласовете и попълване черновата на протокола.

Да бъде иззет Протокол № 3110023 от членовете на СИК № 111800088, а на комисията да бъде предаден нов Протокол на секционната избирателна комисия /Приложение № 85-ЕП-х/. За приемането на стария протокол и предаването на нов да се състави протокол, подписан от представител на РИК Ловеч – Фатме Юсеинова Моллова и членовете на СИК.

Настоящото решение подлежи на обжалване пред Централната избирателна комисия в срок до три дни от обявяването му.

2. Постъпила е Жалба с вх. № 333/26.05.2019 г., 18.10 ч., по общия входящ регистър на РИК Ловеч, подадена от Бистра Христова Лазарова като упълномощен представител на Коалиция „БСП за БЪЛГАРИЯ“ – гр. Луковит. В жалбата се излага, че в избирателна секция № 111900010 гр. Луковит избирателната бюлетина се сгъва само на две, от което при пускане в избирателната кутия същата се разтваря и вота се вижда. Твърди се, че в кутията се намират и виждат напълно разгънати бюлетини с видим вот.

РИК Ловеч приема, че е сезирана с жалба срещу действия на СИК № 111900010. Бе извършена проверка като бе установен контакт с членове на СИК, предложени от различни политически партии/коалиции - Христо Миков Иванов – Председател, предложен от КП „БСП за България“ и с Йорданка Илиева Димитрова – секретар, предложена от ПП „ГЕРБ“. Проверката е извършена от член на РИК Ловеч – Рени Миткова. Председателят и секретарят на СИК са уверили, че имат само три бюлетини сгънати само на две, но дори и при тях вота не се вижда. Всички останали бюлетини са сгъвани по надлежния ред съгласно Решение № 228-ЕП/25.04.2019 г. на ЦИК. Нямат и оплаквания до момента относно начина на сгъване на бюлетините.

Наред с изложеното, РИК Ловеч подчертава, че съгласно Решение № 228-ЕП от 25.04.2019 г. на ЦИК указаният начин на сгъване на бюлетината е препоръчителен /т.2.3/, а не задължителен. Опорочаване на вота би имало единствено в случая при разкриване тайната на вота, но членовете на СИК 111900010 са категорични, че начинът на гласуване не е разкрит.

Бе проведено гласуване. С 15 гласа „За” (Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева.) и 0 „Против на основание чл. 72, ал. 1, т. 20 от Изборния кодекс, Районна избирателна комисия – Ловеч

**Р Е Ш И :**

ОТХВЪРЛЯ като неоснователна и недоказана жалба с вх. № 333/26.05.2019 г., 18.10 ч. по входящия регистър на РИК Ловеч.

Настоящото решение подлежи на обжалване пред Централната избирателна комисия в срок до три дни от обявяването му.

Заседанието бе прекъснато 19:15 часа

Заседанието продължава на 27.05.2019г. 07:00 ч.

Присъстват 8 от общо 15 члена на Комисията – Валентина Стефанова Недялкова; Фатме Юсеинова Моллова; Дора Ангелова Стоянова; Илица Тодорова Петрова; Рени Бориславова Миткова; Иван Донев Арабаджиев; Михаела Цветанова Димовска.

 Налице е необходимия кворум и РИК Ловеч може да започне своята работа.

1. РИК Ловеч констатира съществено несъответствие във вписаните данни в Протокол на секционната избирателна комисия в избирателна секция № 111800020 в гр. Ловеч с № 3110010. В представеното Предложение за разписка № 11006018 за секционната избирателна комисия се констатират неудовлетворени контроли. Несъответствията не могат да бъдат отстранени от членовете на СИК.

Бе проведено гласуване. С 8 гласа „За” (Валентина Стефанова Недялкова; Фатме Юсеинова Моллова; Дора Ангелова Стоянова; Илица Тодорова Петрова; Петко Георгиев Петков; Рени Бориславова Миткова; Иван Донев Арабаджиев; Михаела Цветанова Димовска.) и 0 „Против на основание чл. 72, ал. 1, т. 1 от Изборния кодекс и т. 25 от Методически указания на Централна избирателна комисия по прилагане на Изборния кодекс от районните избирателни комисии в изборите за членове на Европейския парламент от Република България, насрочени за 26 май 2019 г., приети с Решение № 304 – ЕП от 13 май 2019 г. на Централна избирателна комисия, Районна избирателна комисия Ловеч

**Р Е Ш И :**

Да се извърши ново преброяване на гласовете от СИК № 111800020 в гр. Ловеч.

Настоящото решение подлежи на обжалване пред Централната избирателна комисия в срок до три дни от обявяването му.

2. РИК Ловеч констатира съществено несъответствие във вписаните данни в Протокол на секционната избирателна комисия в избирателна секция № 111800094 в гр. Ловеч с № 3110025. При въвеждане на данните в Изчислителния пункт към РИК Ловеч се констатират неудовлетворени контроли. Несъответствията не могат да бъдат отстранени от членовете на СИК.

Бе проведено гласуване. С 8 гласа „За” (Валентина Стефанова Недялкова; Фатме Юсеинова Моллова; Дора Ангелова Стоянова; Илица Тодорова Петрова; Петко Георгиев Петков; Рени Бориславова Миткова; Иван Донев Арабаджиев; Михаела Цветанова Димовска.) и 0 „Против на

основание чл. 72, ал. 1, т. 1 от Изборния кодекс и т. 25 от Методически указания на Централна избирателна комисия по прилагане на Изборния кодекс от районните избирателни комисии в изборите за членове на Европейския парламент от Република България, насрочени за 26 май 2019 г., приети с Решение № 304 – ЕП от 13 май 2019 г. на Централна избирателна комисия, Районна избирателна комисия Ловеч

**Р Е Ш И :**

Да се извърши ново преброяване на гласовете от СИК № 111800094 в гр. Ловеч.

Настоящото решение подлежи на обжалване пред Централната избирателна комисия в срок до три дни от обявяването му.

Заседанието бе прекъснато 07:05 часа.

Заседанието продължава на 27.05.2019г. 14:05 ч.

Присъстват 15 от общо 15 члена на Комисията – Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева.

1.Председателя докладва за приключване на работата в Изчислителния пункт към РИК Ловеч в изборите за членове в Европейския парламент от Република България на 26 май 2019 г.

Бе предложен проект за решение.

Бе проведено гласуване. С 15 гласа „За” (Валентина Стефанова Недялкова; Станислава Гечева Стайкова-Давидова; Детелина Димитрова Сотирова; Фатме Юсеинова Моллова; Дора Ангелова Стоянова; Илица Тодорова Петрова; Йордан Василев Василев; Ваня Христова Иванова; Петко Георгиев Петков; Елка Иванова Ангелова; Рени Бориславова Миткова; Иван Донев Арабаджиев; Милка Пенкова Трифонова; Михаела Цветанова Димовска; Таня Димитрова Георгиева.) и 0 „Против на основание чл. 72, ал. 1, т. 1 от Изборния кодекс и т. 36, Раздел Е - „Процедура по установяване от РИК на резултатите от гласуването в района“ от Методически указания на Централна избирателна комисия по прилагане на Изборния кодекс от районните избирателни комисии в изборите за членове на Европейския парламент от Република България, насрочени за 26 май 2019 г., приети с Решение № 304 – ЕП от 13 май 2019 г. на Централна избирателна комисия, Районна избирателна комисия Ловеч

**Р Е Ш И :**

Да приключи работата в Изчислителния пункт към Районна избирателна комисия – Ловеч в изборите за членове на Европейския парламент от Република България на 26 май 2019 г.

Настоящото решение подлежи на обжалване пред Централната избирателна комисия в срок до три дни от обявяването му.

 Заседанието бе закрито в 14:10 ч.на 27.05.2019г.

ПРЕДСЕДАТЕЛ:

 /Валентина Недялкова/

СЕКРЕТАР:

/Фатме Моллова/